Keskustelu käyttäjästä:TimoM

Hei TimoM! Tervetuloa Wikitraveliin.

Olemme koonneet sivun täynnä vinkkejä uusille kirjoittajille, josta löytyy hyödyllisiä linkkejä Wikitravelin käytännöistä ja tyylistä, plus tärkeitä perustietoja kuten Wikitravelin copyleft-lisenssi ja vaikkapa miten aloittaa uusi sivu. Jos tarvitset apua, katso ohjesivua tai kysy kestikievarissa.

Hieno alku Kaunaksen kanssa. :) !

Ypsilon 10. helmikuuta 2010 kello 08.40 (EST)

Kiitoksia palautteesta. Nyt kun Ryanair päätti lentää tähänkin hieman unohtuneeseen maailmankolkkaan, ajattelin samalla hieman avustaa tulijoita (ja ehkä hieman vaikuttaa siihen, ettei tästä tulisi uutta Riikaa - jokainen haluaa kotikaupungilleen vain parasta). Kaunasin viralliset turistisivut ovat pääosin kauheita, eikä niistä ole kyllä apua kuin kirkkoturistille. Saatan parannella ajanmittaan vielä muitakin Liettuan kohteita, mutta valitettavasti en tunne niistä kaikkia (Lähinnä Kaunasin, Vilnan ja Palangan).

Tyylistä varmaankin huomaat, etten ole kovin kehittynyt tämän sivuston käyttäjänä. Enhän edes tajunnut katsoa tuota punaista vilkkuvaloa ennen kuin nyt. Seuraavaksi pitää opetella kuvien käyttämistä (ja lataaminen), että saisi muutaman muunkin kuvan kuin kirkkoja.

TimoM 12. helmikuuta 2010 kello 13.35 (EST)

Kaunas
Sveikas!

Ahkerasti olet tehnyt töitä Kaunaksen kanssa, siitä tulee vielä hieno artikkeli. Kirjoitat kuin olisit ollut jo täällä pitempään :).

Pari vinkkiä:
 * Jos kirjoitat jotain mitä koskee Liettuaa yleensä, eikä vain pelkästään Kaunaksen kaupunkia niin tieto kannattaa (myös?) sijoittaa Liettuan artikkeliin.


 * Kirjoitit että aiot lisätä artikkeliin ihan kaikki kaupungin hotellit ja ravintolat? Yleensä täällä listataan vain korkeintaan noin 15-20 hotellia/ravintolaa, tavoitteena ei ole luoda keltainen luettelo vaan listaa 15-20 paikkaa joita suosittelisit matkailijalle. Huonoja paikkoja ei yleensä kannata listata lainkaan.


 * Sitten jos kun artikkeli on kasvanut Helsingin tai New Yorkin kaltaiseksi niin kaupunginosille kannattaa antaa oma artikkeli. Sellaista tilannetta ei kuitenkaan ole tullut vastaan tässä suomenkielisessä kieliversiossa. Itse olen sitä mieltä että kaupungin tiedot kannattaa säilyttää yhdessä paikassa; englanninkielisessä versiossa kaupunginosien artikkelit ydinkeskustaa lukuunottamatta ovat joskus sellaisessa kunnossa että....


 * Kuvat kannattaa yleensä ladata |sharediin niin että niitä voi käyttää muissakin kieliversioissa (ei kuitenkaan ole pakko jos ei halua).

Ypsilon 18. helmikuuta 2010 kello 11.23 (EST)

Terve,

asun Kaunasissa, kolmatta vuotta putkeen tällä erää, tästä on ehkä hieman etua kirjoittaessa, mutta toisaalta, en tunne aivan kaikkia paikkoja enää, kun ulkomailla asuessa joutuu totuttelemaan paikalliseen palkkatasoon.

Tuo "kaikki hotellit ja ravintolat" -idea tuli kuopattua itsekin mahdottomana (nykyäänkin lista uudistuu kerran viikossa, kun paikat sulkevat oviaan). Olet varmasti nähnyt Kaunasin englanninkielisen oppaan, ja tuota en tietenkään halua toistaa. Taidan uppoutua tarkempiin kuvauksiin paikoista, ja koitan muistaa tuon kahdenkymmenen limiitin. Jätettään jotakin muillekin.

Yritän välttää artikkelin pilkkomista, sillä Kaunas ei ole aivan sellainen paikka joka vastaisi esim. New Yorkin kokoluokkaa tai jonka kaupunginosat oikeasti sanoisivat ulkopuoliselle jotakin, kuten esim. Lontoon Soho. Silti haluaisin laittaa jokaisesta kaupunginosasta listalle edes jonkun kohteen (tyyliin 1 nähtävyys, 1 majoitus, 1 ravintola, 1 baari), sillä oppaat ovat (tietenkin tarkoitushakuisesti) yleensä hyvin keskusta-keskeisiä.

Lähdin toissapäivänä kuvaamaan kaupunkia, jotta saisi hieman muutakin kuin kirkkoja kansalle, mutta huomasin talvisten kuvien olevan lähinnä masentavia. Pitää odotella kevättä.

Muuten, miten yleensä wikitravelin kirjoittajat hankkivat karttoja? Ajattelin kysäistä turisti-infosta, mutta niiden kanssa pelleilystä ei yleensä tule mitään. Jos vaihtoehdoksi tulee kartan luominen, onko Inkscapeen (tai Xaraan) olemassa valmista symbolikirjastoa kartoille? Ei viitsisi sentään keksiä pyörää uudelleen :)

TimoM 19. helmikuuta 2010 kello 04.18 (EST)


 * Itse kirjoitin Pariisin artikkelin aika hienoon kuntoon vuosi sitten. Silloin ravintolat ja baarit ja hotellit puuttuivat lähes täysin joten menin katsomaan englanninkielisiä WT-artikkeleita kaupungista ja poimin keskustan alueista (arrondisementeista) sellaiset paikat jotka olivat saaneet hyvän arvostelun (about 15-20 kpl). Tuo ei ole mikään virallinen raja mutta kyllähän artikkeli on aika hankala esim. printata paperille ja lukea muutenkin jos on jotain sata ravintolaa ja hotellia. Itse en menisi pilkkomaan artikkelia vielä. Madrid on hyvä esimerkki isosta kaupungista jossa kaikki tieto on yhdellä sivulla vaikka nähtävyydet ja palvelut sijaitsevatkin monessa eri kaupunginosissa.

Voin arvata ettei Kaunas ole kovinkaan kaunis kaupunki talvella kesään verrattuna. (Itse piipahdin kaupungissa lyhyesti viime kesänä Via Baltica-automatkan yhteydessä). Siksi laitoinkin Kaunaksen kuukauden kohteeksi vasta huhtikuuksi. Pituuden ja sisällön osalta se sopisi vaikka heti kuukauden kohteeksi; matkailija löytää kaiken minkä tarvitsee artikkelista. Erilaiset kohteet sopivat matkakohteeksi eri vuodenaikoille; esim. kukaan ei mene lomailemaan tähän aikaan vuodesta Hankoon tai Ahvenanmaalle; jossain Grand Canyonissa taas on kesällä +50C joten sinne kannattaa mennä keväällä tai syksyllä jne.

Kartoista en tiedä niin paljon, koska en ole itse viitsinyt niitä tehdä. Englanninkielisellä puolella on kylläkin kattavat ohjeet: en:Wikitravel:How_to_create_a_map, en:Wikitravel:How to draw a map. Vielä varoituksen sana; turisti-infosta saadut kartat yms. ovat useimmiten ilmaisia mutta silti tekijänoikeuksien alaista materiaalia, valitettavasti. Creative Commons-materiaali sekä Public Domain (täysin ilman tekijänoikeuksia) on ok.

Ypsilon 19. helmikuuta 2010 kello 04.54 (EST)

Jep, nuo tekijänoikeudet hieman rassaavat. Hyviä kuvia on vaikka kuinka paljon, mutta eipä niitä pääse käyttämään. Taidan siis ottaa Kaunasin kartan ja piirtää läpi, ihan niin kuin lapsena :P En halua tehdä tuota kopiointia englanninkielisestä versiosta Kaunasin kohdalla, sillä siinä on hieman sellainen "kopioitu brosyyristä" maku. Olen nähnyt aikalailla vastaavan listan eräässä esitteessä ;) Koitan kuitenkin saada Kaunasin valmiiksi vielä viikon-parin sisällä, että pääsen eteenpäin. Seuraavaksi varmaankin siirryn Palangaan ja Soul kanssa hieman kutkuttaa, mutta en ole käynyt paikanpäällä taas vähään aikaan.

TimoM 19. helmikuuta 2010 kello 05.12 (EST)